
ДО
ОБЩИНСКИ СЪВЕТ
НЕСЕБЪР




ДОКЛАДНА ЗАПИСКА

От Николай Димитров – кмет на Община Несебър

Относно: Изменение и допълнение на Наредба № 11 за определяне и администриране на местните такси и цени на услуги на територията на община Несебър 


УВАЖАЕМИ ОБЩИНСКИ  СЪВЕТНИЦИ,

	Общинска администрация Несебър е изготвила проект на Наредба за изменение и допълнение на Наредба № 11 за определяне и администриране на местните такси и цени на услуги на територията на община Несебър:
І. Причини, които налагат промените:  
1. Обезпечаване разходите, свързани с прилагането на новата Наредба № РД-02-21-1 от 10.09.2025г. за условията и реда за определяне на местата за временно разполагане на палатки, кемпери или каравани в зона „А“ и в зона „Б“ извън територията на морските плажове, пясъчните дюни и категоризираните къмпинги (Наредбата). Същата е нов подзаконов нормативен акт, приет на основание чл. 10а, ал.3 от Закона за устройство на черноморското крайбрежие. С влизане в сила на Наредбата, общинските администрации с териториален обхват на Черноморското крайбрежие са задължени да въведат режим на обособяване на места за временно разполагане на палатки, кемпери или каравани с цел отдих и почивка сред природата, спазвайки принципа "Не оставяй следа". Наредбата описва нова административна процедура, в резултат на която кметът на общината е задължен в 14 дневен срок да издаде заповед за определяне на местата за временно разполагане на палатки, кемпери или каравани в зона „А“ и в зона „Б“ извън територията на морските плажове, пясъчните дюни и категоризираните къмпинги, респ. заповед за отказ. 	От друга страна, Законът за местните данъци и такси дава право на общинския съвет да определя размера на местните такси при спазване на принципите за възстановяване на разходите на общината по предоставяне на услугата и създаване на условия за разширяване на предлаганите услуги и повишаване на тяхното качество.      
2. Въвеждат се за първи път цени за ползване на плувен басейн. Закритият плувен басейн е разположен в поземлен имот с идентификатор 51500.503.502, УПИ V-общ., кв. 3 по плана на ж.к. “Черно море“, гр. Несебър, като предстои да бъде въведен в експлоатация и да започне неговото функционално използване. Новото съоръжение цели създаването на условия за упражняване на различни видове водни спортове и осигуряването на възможност и подходящи условия за провеждане на тренировъчна дейност и състезания, практикуване на физическа активност, физическо възпитание и спорт през всички сезони. За първи път се изгражда подобен вид общински обект, в действащата Наредба № 11 няма предвидени цени по чл. 6, ал. 2 от ЗМДТ за ползване на басейна.
3. Наредба №11 е приета в края на 2018г., в сила от 01.01.2019г. като цените за ползване на фитнес залата в гр. Обзор и откритите спортни съоръжения, и тогава запазват размера от 2015г. За 10 години макроикономическите показатели са променени: по данни на НСИ индексът на потребителските цени за април 2026 г. спрямо януари 2015 г. e 161.1%, т.е. инфлацията е 61.1%; ръст на минималната работна заплата по данни на НОИ: 2015г. – 360 лв. (184,07 евро), 2026г. – 620,20 евро, т.е. 337% ръст. От друга страна в бюджетните разчети на общината за тази година са предвидени средства за: - обновяване и ремонт на фитнес залата в гр. Обзор и спортните игрища в кв. "Черно море", гр. Несебър; - изграждане на ново мини футболно игрище на стадиона в с. Равда; - възстановяване на стадиона в гр. Свети Влас; - модернизация на ползването на спортните игрища в ж.к. "Черно море", гр. Несебър чрез изграждане на нов пропускателен режим, повишаване нивото на охрана, въвеждане софтуер/информационни табла за заетостта на съоръженията и мобилно приложение за онлайн резервация при ползване на игрищата и безналично заплащане.
4. Отмяната на чл.124 се предлага поради липса на интерес при заплащане на определената в текста цена, като през последните 5 години няма подадени заявления за това. Туристическият сайт не може да се конкурира с наличието на онлайн платени платформи с възможност за резервация в реално време, а същевременно разходите за издръжката на сайта и са покривани от бюджета на общината, прилагайки Закона за туризма и разходвайки част от събрания туристически данък - съгласно чл.60, ал.1, т.2 от ЗТ във вр. с  чл. 11, ал. 2 от същия закон, в т.ч. за туристическа реклама. За пълнота следва да се отбележи, че текстът на чл.124 е в противоречие с въведената практика за безплатно представяне на туристически обекти и услуги в Община Несебър.  В процес на развитие е нов официален туристически уебсайт www.visitnessebar.bg,  който предоставя възможност за безплатно популяризиране на туристически обекти и услуги. Поддържането на платен режим в съществуващия сайт www.visitnessebar.org създава противоречие в политиката на общината и неравнопоставеност между участниците. Предстои обединяване на туристическите платформи - налице е концепция за сливане на www.visitnessebar.org с новия туристически сайт visitnessebar.bg в единна дигитална платформа. В тази връзка поддържането на платена услуга в един от сайтовете е нецелесъобразно и би затруднило уеднаквяването на условията за ползване.	
ІІ. Целите, които се поставят с предложените изменения: 
1. Във връзка с чл.7, ал. 1 и чл.115а от ЗМДТ "размерът на таксата за всяка административна услуга трябва да съответства на разходите на общината за предоставяне на съответната услуга, включително необходимите материално-технически разходи и всички административни разходи за изпълнение на задълженията на длъжностните лица с оглед на тяхната квалификация и разходвано работно време." Размерът на предложената нова такса цели възстановяване на пълните разходи или по-големия обем от направените разходи на общината по предоставяне на нова за администрацията услуга.
2. Ефективното използване на ново общинско съоръжение – закрит плувен басейн за задоволяване на обществените нужди на населението в областта на спорта, като басейнът ще се ползва от местната общност, гостите на града, за спортни мероприятия и за тренировъчна дейност. Направено е проучване относно цените за ползване на този вид съоръжения в други общини, като желанието на общината е да се предостави възможност ползването да се извършва на преференциални цени /без да има печалба за общината/, като се възстановяват разходите във връзка с ползването й – за ел. енергия, вода, почистване/консумативи, издръжка на персонала – 10 щатни бройки, вкл. МОЛ на обекта, отговарящ за графика за ползването й, спасители и медицински лица. Обектът подлежи на задължително застраховане. Касае се за цени на услуги и права по смисъла на чл. 6, ал. 2 от ЗМДТ, което е мотив да се изискват от спортни клубове и организации, развиващи дейност извън територията на община Несебър, заплащане на по-високи цени в сравнение с цените, които ще дължат клубовете, които работят с децата от общината.
3. Общинската администрация не очаква възстановяване на пълните разходи по изграждане, поддръжка или ремонтните дейности на спортните обекти и съоръжения, а цели отговорно ползване с частично заплащане на разходите за поддръжка. Актуализацията на цените за ползване на фитнес-зала и външните спортни съоръжения се обуславя от тяхното ефективно управление като се съчетае възможността за платено персонално групово ползване и безплатното ползване на определени съоръжения от местната общност. 
4. Функционално и приоритетно управление на услугите и свързаните с тях разходи, както и обезпечаване на възможността тези средства да бъдат оползотворени и пренасочени за други, допустими от закона мероприятия. Допълнително ще се намали административната тежест, като с премахването на платения рекламен режим ще отпадне необходимостта от разглеждане и одобрение на заявления; администриране на плащания; допълнителен административен ресурс.
ІІІ. Финансови и други средства, необходими за прилагане на новата уредба: 
1. Таксата за обособяване на места за временно разполагане на палатки, кемпери или каравани, съгласно условията и реда на Наредба № РД-02-21-1 от 10.09.2025г., се определя за първи път - въведен изцяло нов режим на обществени отношения, който вменява нови задължения за общинската администрация. Липсва административна практика. В Административния регистър към Интегрираната информационна система на държавната администрация е вписана нова услуга с уникален номер 3506 само от Общинска администрация - Несебър. Стойността на таксата за обособяване на места за временно разполагане на палатки, кемпери или каравани в зона „А“ и в зона „Б" е определена в размер 40 евро съгласно изискванията на Закона за местните данъци и такси (чл. 7, ал. 1; чл. 8, ал. 1, т.1 и чл. 115а). Формирана е от следните елементи: а) Разходи за труд и осигуровки на служителите (служител Център административно обслужване, касиер/счетоводител, експерт Устройство на територията и главен архитект), участващи в процеса по предоставяне на услугата при средна часова ставка за 5 часа - общо: 35 евро; б) Материално-технически разходи: 5 евро.
2. Закритият плувен басейн има следните характеристики: размери на басейна 25 м. х 12,5 м. с 5 коридора за плуване. Едновременната пропускателната способност на съоръжението е за 50 спортиста (ползватели) или по 10 човека на коридор. Обем на басейна – 601,34 м3, доливане – 60,13 м3/ден. Затопляне на водата с 3 комбинирани бойлера от 1500 л. с електричество и слънчеви батерии. Трифазна мощност - 260 kW. Разполага със 136 седящи зрителски места, като 10 от тях – за хора с увреждания. Съблекални – 2 бр. за по 21 души със санитарни помещения към тях, една съблекалня за хора с увреждания, тоалетни за посетители, медицински кабинет с манипулационна + чакалня с тоалетна и обслужващи помещения за персонал, охрана, инвентар.  За сградата са предвидени 27 паркоместа за МПС и 19 паркоместа за велосипеди. Съоръжението ще 
[bookmark: _GoBack]работи 7 дни в седмицата, 12 часа/ден с персонал - 10 щатни бройки: организатор – 1, спасители – 2, медицински служители – 2, хигиенисти – 3, поддръжка/техник – 2. Минимална основна месечна РЗ за медицинска сестра от 01.01.2026г. – 1550 евро. Очаквани разходи: 9 евро/час за ел. енергия; 13 евро/час за вода; 89 евро/час за работни заплати и осигуровки; 7 евро/час за консумативи и поддръжка, вкл. лабораторни изследвания и анализ на водата.
3. Актуализация на цените за ползване на фитнес-зала и външни спортни съоръжения се налага от необходимостта за частично възстановяване на текущите разходи по издръжка, ремонт, обновяване и въвеждане на нови технологии в опазването и управлението на спортните съоръжения. Очаквани разходи: а) годишни разходи за труд и осигуровки за: един служител - МОЛ във фитнес зала или стадион: 12600 евро; за един работник: 10200 евро б) разходи за ремонт на фитнес зала в гр. Обзор 2026г. 10654 евро (с ДДС), за ремонт и обновяване настилките на игрищата в ж.к. "Черно море" 46000 евро (с ДДС); в) среден годишен разход за ел. енергия на мини игрище: 1080 евро; за ел. енергия на стадион, с. Равда 3600 евро; за ВиК на стадион с. Равда (естествена трева) 12000 евро.
4. В останалата си част, по предложените изменения не са необходими разходи.
ІV. Очаквани резултати от прилагането на изменения нормативен акт: 
1. С новият чл.74а ще се обезпечи процедурата по обособяване на местата по временно разполагане на обектите – предмет на новата уредба, като в тази връзка ще се извършва ефективен контрол по допустимост и издаване на индивидуален административен акт, съобразно който ползвателите ще разполагат палатки, кемпери или каравани в избран от тях имот на законово основание. В резултат на това ще се постигнат и целите на новата административната услуга - възстановяване на пълните разходи или по-големия обем от направените разходи на общината.
2. С въвеждане на цени за ползване на плувния басейн се постига ефективно функционално използване според възрастта на ползвателите и финансирането на спортните клубове, задоволяване на обществените нужди на местната общност и гостите/туристите на/в града в областта на спорта и възстановяване разходите по управление и поддържане на обекта .
3. Увеличаването на цените за ползване на фитнес-зала, тенис-кортове и спортни игрища ще доведе до отговорно ползване и опазване на съоръженията и формиране на финансов ресурс за поддръжка и обновяване.
4. Спестяване на разходи от бюджета на общината със заличаване на услуга, която е практически неизползваема. По този начин ще се осигури възможност тези средства да бъдат оползотворени и пренасочени за други, допустими от закона мероприятия.
V. Анализ за съответствието с правото на Европейския съюз:
          Предлаганият проект на наредба е подзаконов нормативен акт, като приемането му е  от изключителната компетентност на общинския съвет, в съответствие със Закона за нормативните актове, Закона за местните данъци и такси и Закона за местното самоуправление и местната администрация. Цитираните нормативни актове кореспондират с правото на Европейския съюз, предопределено от разпоредбите на Европейската харта за местно самоуправление и директивите на Европейската общност, свързани с тази материя. 





Проекта на акта е публикуван за обществено обсъждане на Портала за обществени консултации на 01.06.2026 г., на 18.06.2026 г. е актуализиран.  Обществените консултации са приключили на 18.07.2026 г. Публикувана е справка за липса на предложения и становища по предложения проект на нормативен акт съгл. изскванията на ЗНА.

Във връзка с гореизложеното и на основание чл. 8 от Закона за нормативните актове и  чл. 6, ал. 2 от Закона за местните данъци и такси, предлагам следния проект на 

РЕШЕНИЕ:

На основание чл. 21, ал.1, т. 7 и ал. 2 от ЗМСМА, Общински съвет Несебър приема Наредба за изменение и допълнение на Наредба № 11 за определяне и администриране на местните такси и цени на услуги на територията на община Несебър, както следва:

§1. Създава се нов чл.74а със следният текст:
„Чл.74а. За обособяване на място за временно разполагане на палатки, кемпери или каравани, съгласно чл.10а. от  Закона за устройството на Черноморското крайбрежие, се заплаща такса в размер на 40 евро / 78,23 лв.“.

§2. Отменя чл.124.

§3. Създава се нов чл.129а със следният текст:
„Чл.129а. За ползване на закрит плувен басейн се заплащат следните цени:
	1
	Индивидуални посещения
	за един час
	абонамент за 5 бр. посещения за един месец

	1.1
	възрастни /лица над 19 години/
	3,50 евро /
6,85 лв.
	15,00 евро /
29,34 лв.

	1.2
	ученици, студенти и пенсионери
	2,00 евро /
3,91 лв.
	9,00 евро /
17,60 лв.

	1.3
	деца до 7 години с придружител 
	1,50 евро /
2,93 лв.
	7,50 евро /
14,62 лв.

	1.4
	деца/лица със специални образователни потребности 
	безплатно
	безплатно

	2.
	Лицензирани спортни клубове или треньори по ЗФВС, развиващи дейност на територията на община Несебър 
	
	

	2.1
	ползване на коридор 
	12,00 евро /
23,47 лв.
	

	2.2
	ползване на цял басейн 
	25,50 евро /
49,87 лв.
	

	3.
	Гостуващи спортни клубове
	
	

	3.1
	ползване на коридор
	20,00 евро /
39,12 лв.
	

	3.2
	ползване на цял басейн
	41,00 евро /
80,19 лв.
	

	4.
	Провеждане на спортни срещи и състезания
	41,00 евро /
80,19 лв.
	

	5. 
	Провеждане на организирани събития, включени в Спортния и Културен календар на Община Несебър
	безплатно
	безплатно



§ 4. Чл. 131 се изменя и придобива следната редакция:
"Чл. 131. За ползване на фитнес зала се заплащат следните цени:
	1.
	еднократно посещение до 1 час
	2,00 евро /
3,91 лв.

	2.
	месечна абонаментна карта
	20,00 евро / 
39,12 лв.



§ 5. Чл.132 се изменя и придобива следната редакция:
" Чл.132. За ползване на външни спортни съоръжения се заплащат следните цени:
	1.
	Тенис-корт:

	

	1.1
	еднократно посещение до 1 час
	20,00 евро / 
39,12 лв.

	1.2
	абонаментна карта за 10 часа
	150,00 евро / 
293,37 лв.

	1.3
	абонаментна карта за 30 часа
	310,00 евро /
606,31 лв.

	2.
	Футболно игрище – стандартни размери:

	

	2.1
	еднократно дневно ползване за една тренировка
	400 евро /
782,33 лв.

	2.2
	тренировка за 1 ден 
	1000 евро /
1955,83 лв.

	2.3
	Официална среща по футбол
	2500 евро /
4889,57 лв.

	2.4
	Контролна среща по футбол
	1500 евро /
2933,74 лв.

	3.1
	Комбинирано игрище (волейбол, баскетбол и/или футбол) и мини футболно игрище за 1 час

	35,00 евро /  
68,45 лв.

	3.2
	Ползване на комбинирано игрище (волейбол, баскетбол и/или футбол) и мини футболно игрище от ученици от училищата на територията на общината при наличие на незаплатен (свободен) час
	безплатно

	4.
	Провеждане на организирани събития, включени в Спортния и Културен календар на Община Несебър
	безплатно



§6. Преходните и заключителни разпоредби се прономероват от § 20 до  § 24, като параграфи „§ 20, § 21, § 21, § 22, § 23, § 24“ стават съответно „§ 20, § 21, § 22, § 23, § 24, § 25“.

§7. В преходните и заключителни разпоредби се създава нов § 26 със следният текст:
„Наредбата за изменение и допълнение на Наредба № 11 за определяне и администриране на местните такси и цени на услуги на територията на община Несебър, приета с Решение № …… от Протокол № ………….., влиза в сила от деня на публикуването й на интернет страницата на Общински съвет – Несебър.



НИКОЛАЙ ДИМИТРОВ
Кмет на Община Несебър


Изготвил: 
Д. Маринова - секретар

